سوانت اوگست آرنیوس

ساوانتے اوگست آرہینئیس (əˈriːniəs, əˈreɪniə ) سویڈش: [ˈsvânːtɛ aˈrěːnɪɵs]؛ (19 فروری 1859 - 2 اکتوبر 1927)، اصل میں ایک طبیعیات دان تھے، لیکن علم کیمیا میں ان کی گراں قدر کاوشوں کی بنا پر لوگ انھیں اکثر ایک کیمیا دان کے طور جانتے ہیں۔ آرہینئیس طبعی کیمیا کی علم کے بانیوں میں سے ایک تھے۔ انھیں سنہ 1903ء میں، ان کے پیش کردہ کیمیائی محلول میں سالموں کی تحلیل کے برق پاشیدگی کے نظریے کی بنا پر، علم کیمیا کا نوبل انعام ملا، وہ اس طرح وہ پہلے سویڈش نوبل انعام یافتہ بنے۔ سنہ 1905ء میں، وہ نوبل انسٹی ٹیوٹ کے ڈائریکٹر بن گئے، جہاں وہ اپنی موت تک رہے۔

آرہینیئس پہلا شخص تھا جس نے طبعی کیمیا کے اصولوں کا استعمال اس بات کا اندازہ لگانے کے لیے کیا کہ فضا میں کاربن ڈائی آکسائیڈ میں اضافہ زمین کی سطح کے بڑھتے ہوئے درجہ حرارت کے لیے کس حد تک ذمہ دار ہے۔ اس کے کام نے جدید موسمیاتی سائنس کے ظہور میں اہم کردار ادا کیا۔ سنہ 1960ء کی دہائی میں، چارلس ڈیوڈ کیلنگ نے یہ ثابت کیا کہ ہوا میں انسانی وجہ سے کاربن ڈائی آکسائیڈ کے اخراج کی مقدار گلوبل وارمنگ کا سبب بننے کے لیے کافی ہے۔

آرہینیئس مساوات، آرہینیئس تیزاب، آرہینیئس اساس، آرہینیئس چاند کی دراڑ، آرہینیئس مریخ کی دراڑ، آرہینیئس فجیلٹ کا پہاڑ اور اسٹاک ہوم یونیورسٹی میں آرہینیئس لیب کا نام اس کی سائنس کی یادگار کے طور پر رکھا گیا۔

 سوانت اوگست آرنیوس کا تیزاب۔ اساس کا نظریہ 
سالماتی اصطلاحات میں تیزاب اور اساس کی پہلی جدید تعریف سوانتے اوگست آرنیوس نے وضع کی تھی۔ تیزاب کا ایک ہائیڈروجن نظریہ، اس نے سنہ 1884ء میں فریڈرک ولہیم اوسوالڈ کے ساتھ پانی کے محلول میں آئنوں کی موجودگی کو واضح کرنے کے لیے کام کرتے ہوئے دیا اور سنہ 1903ء میں آرہینیئس کے لیے کیمیا کا نوبل انعام حاصل کرنے کا باعث بنا۔ جیسا کہ آرہینئیس نے بیان کیا ہے:

• ایک آرہینیئس تیزاب ایک ایسا مادہ ہے جو پانی میں آئنائز ہو کر ہائیڈروجن آئن (+H) بناتا ہے۔ یعنی، ایک تیزاب پانی کے محلول میں +H آئنوں کا ارتکاز بڑھاتا ہے۔ یہ پانی کی پروٹونیشن یا ہائیڈرونیم (+H3O) آئن کی تخلیق کا سبب بنتا ہے۔ اس طرح، جدید دور میں، علامت +H کو +H3O کے لیے شارٹ ہینڈ سے تعبیر کیا جاتا ہے، کیونکہ اب یہ معلوم ہوا ہے کہ ایک اکیلا پروٹون پانی کے محلول میں آزادانہ طور پر موجود نہیں ہوتا ہے۔ یہ وہ نوعیت ہے جس کی پی ایچ pH اشاریے سے پیمائش کی جاتی ہے تاکہ محلول کی تیزابیت یا اساسیت کی پیمائش کی جا سکے۔

• ایک آرہینیئس اساس ایک ایسا مادہ ہے جو پانی میں الگ ہو کر ہائیڈرو آکسائیڈ (-OH) آئن بناتا ہے۔ یعنی، ایک اساسی آبی محلول میں -OH آئنوں کے ارتکاز کو بڑھاتی ہے۔ تیزابیت اور اساسیت کی آرہینئس تعریفیں آبی محلول تک محدود ہیں اور زیادہ تر غیر آبی محلولوں کے لیے درست نہیں ہیں اور محلل آئنوں کے ارتکاز کا حوالہ دیتے ہیں۔ اس تعریف کے تحت، خالص H2SO4 اور HCl جو ٹولین میں تحلیل ہوتے ہیں تیزابی نہیں ہوتے ہیں اور پگھلے ہوئے NaOH اور مائع امونیا میں کیلشیم امائیڈ کے محلول اساسی نہیں ہوتے ہیں۔ اس کی وجہ سے برونسٹیڈ۔ لوری Brønsted–Lowry کا نظریہ اور اس کے نتیجے میں لیوس تیزاب۔ اساس کے نظریے کی ترقی ہوئی جو ان غیر آبی مستثنیات کا احاطہ کرتی ہیں۔

اساس کے ساتھ تیزاب کے تعمل کو نیوٹرلائزیشن کا تعمل کہا جاتا ہے۔ اس تعمل کی مصنوعات نمک اور پانی ہیں۔

تیزاب + اساس ------> نمک + پانی

اس روایتی نمائندگی میں ایک تیزاب۔ اساس نیوٹرلائزیشن تعمل کو دوہرے متبادل تعمل کے طور پر وضع کیا جاتا ہے۔ مثال کے طور پر، سوڈیم ہائیڈرو آکسائیڈ (NaOH) محلول کے ساتھ ہائیڈروکلورک ایسڈ (HCl) کا تعمل سوڈیم کلورائیڈ (NaCl) اور پانی کے کچھ اضافی مالیکیولز کا محلول پیدا کرتا ہے۔

HCl(aq) +NaOH(aq)⟶NaCl(aq)+H2O

اس مساوات میں آرہینئس نے پانی کو واضح طور پر شامل کرنے کی بجائے ترمیم کنندہ (aq) کے ذریعہ ظاہر کیا تھا۔ اس سے ظاہر ہوتا ہے کہ مادے پانی میں تحلیل ہو گئے ہیں۔ اگرچہ تینوں مادے، HCl NaOH اور NaCl خالص مرکبات کے طور پر موجود ہونے کی صلاحیت رکھتے ہیں، لیکن پانی کے محلول میں وہ مکمل طور اپنے آبی آئنوں، +H+، Cl-، Na اور -OH میں الگ ہو جاتے ہیں۔

 مزید دیکھیے 
 ڈیس ایسوسی ایشن
 الیکٹرولیٹک
 نوبل انعام برائے کیمیا

 حوالہ جات 

زمرہ:اسٹاک ہوم یونیورسٹی کے فضلا
زمرہ:امریکی فلسفیانہ سوسائٹی کے ارکان
زمرہ:اموات بسبب امراض ہاضمہ
زمرہ:انیسویں صدی کے کیمیا دان
زمرہ:انیسویں صدی کے ماہرین طبیعیات
زمرہ:بیسویں صدی کے کیمیا دان
زمرہ:بیسویں صدی کے ماہرین طبیعیات
زمرہ:رائل سوسائٹی کے غیر ملکی ارکان
زمرہ:ریاستہائے متحدہ کی قومی اکادمی برائے سائنس کے ارکان
زمرہ:سویڈش ماہرین فلکیات
زمرہ:سویڈش ملحدین
زمرہ:سویڈش نوبل انعام یافتہ
زمرہ:کیمیاء میں نوبیل انعام یافتہ
زمرہ:نوبل انعام یافتگان برائے کیمیا
زمرہ:1859ء کی پیدائشیں
زمرہ:1927ء کی وفیات